**SREDIŠNJI DRŽAVNI URED ZA SREDIŠNJU JAVNU NABAVU**

**Zagreb, Ivana Lučića 8**

**RKP: 47334**

**Matični broj: 02840731**

**OIB: 17683204722**

**Razdjel: 028**

**Glava: 02805**

**Šifra djelatnosti prema NKD-u: 8411**

**Funkcijska klasifikacija: 0133**

**POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2025. GODINU**

Temeljem Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) i Uputa za izradu i dostavu polugodišnjeg izvještaja o izvršenju financijskog plana dostavljenih od Ministarstva financija dostavljamo opći dio, posebni dio, obrazloženje i posebne izvještaje.

**Opći dio**

**PRIHODI**

U razdoblju od 01.01.-30.06.2025. godine ostvareni su ukupni prihodi u iznosu od 648.932,44 eura, iz državnog proračuna iz izvora 11 opći prihodi i primici za pokriće rashoda poslovanja. U prethodnom razdoblju uplaćen je prihod iz izvora 51 tekuće pomoći od institucija i tijela EU iznos od 1.400,00 eura za provedeni studijski posjet u okviru projekta PACE – Public Administration Cooperation Exchange, under the 2023 Technical Support Instrument (TSI) – dio: TAIEX TSI PACE Study visit on Centralized Public Procurement 85948 koji se održao u ožujku 2024. godine, a isti je utrošen u cijelosti u 2024. godini.

**RASHODI**

Ukupni rashodi u razdoblju 01.01.-30.06.2025. godine izvršeni su u iznosu od 648.932,44 eura.

**31 Rashodi za zaposlene** – povećani su u odnosu na prethodno razdoblje zbog povećanja osnovice za obračun plaće za državne službenike i namještenike od veljače 2025. godine, povećanjem koeficijenata za obračun plaće u državnoj službi temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi koje se primijenilo od obračuna plaće za ožujak 2024. godine, povećanje osnovice za obračun plaće državnih dužnosnika koje se primijenilo od srpnja 2024. godine, te povećanje broja zaposlenih (prosječan broj zaposlenih na 30.06.2024. je 27, a na 30.06.2025. je 29) povećalo je rashode za zaposlene u izvještajnom razdoblju tekuće godine. U prethodnoj godini jedna je osoba bila na roditeljskom dopustu od veljače do srpnja 2024. godine.

**32 Materijalni rashodi** – su ukupno u odnosu na razdoblje prethodne godine povećani.

Manje povećanje je na stavkama 3211 službena putovanja jer su izvršena dva inozemna službena puta na sastanak mreže tijela središnje nabave u Ljubljani, dok je u prethodnom razdoblju izvršen jedan tuzemni, 3212 naknade za prijevoz povećane su zbog fluktuacije zaposlenih i povratkom jedne osobe s roditeljskog dopusta u srpnju 2024. godine, 3221 uredski materijal zbog izrade RDD službeničkih iskaznica za sve zaposlene jer su istekle 3 godine korištenja Certilije, te nešto povećanja cijena pretplata na stručnu publikaciju, 3234 komunalne usluge povećale su se uvođenjem komunalne i vodne naknade od studenog 2024. godine, 3236 zdravstvene i veterinarske usluge povećane su zbog provedenih sistematskih pregleda zaposlenih do 50 godina života, 3238 računalne usluge povećane su zbog troškova održavanja sustava elektroničkog uredskog poslovanja. U 2023. godini kupljena je licenca za sustav elektroničkog uredskog poslovanja koji podržava sve poslovne funkcije potrebne za upravljanje dokumentacijom kako je to propisano odredbama Uredbe o uredskom poslovanju (Narodne novine, broj 75/2021). Troškovi održavanja su ugovoreni mjesečno počevši od 01.06.2024., stoga je povećanje vidljivo u izvještajnom razdoblju tekuće 2025. godine. U 2025. godini porasli su troškovi održavanja programskih proizvoda za računovodstvo, 3239 ostale usluge nešto su povećane vezano uz okvirne sporazume za zaštitarske usluge i usluge čišćenja cijena je u istima određena kao promjenjiva. Promjena cijene usluge vezana je uz visinu minimalne plaće donesene Uredbom Vlade RH o visini minimalne plaće (Narodne novine 124/24). Vezano uz promjenu visine minimalne plaće za 2025. godinu povećani su rashodi zaštitarske usluge i usluge čišćenja uredskih prostorija u 2025. godini. Na stavci 3295 pristojbe i naknade u prvih šest mjeseci 2025. godine izjavljene su dvije žalbe u postupku javne nabave elektroničkih komunikacijskih usluga u pokretnoj mreži i opremi za korištenje tih usluga. Naime, riječ je o složenom postupku javne nabave u kojem su žalbe izjavljene na odluku o odabiru, te su iste usvojene u ukupnom iznosu od 17.790,00 eura.

Smanjeni su na stavkama 3233 usluge promidžbe i informiranja jer je u izvještajnom razdoblju prethodne godine objavljeno je 7 objava poziva na nadmetanje u EOJN-u i dva natječaja u Narodnim Novinama za radno mjesto, dok je u izvještajnom razdoblju ove godine bilo 5 objava poziva na nadmetanje u EOJN-u, od kojih jedna s više gospodarskih subjekata.

**42 Rashodi za nabavu proizvedene dugotrajne imovine –** u izvještajnom razdoblju prethodne godine zamijenjena su dotrajala računala, a zbog kvara na aparatu za evidenciju radnog vremena i UPS-u kupljeni su novi uređaji, dok je u tekućem razdoblju zamijenjena telefonska centrala s 5 telefona i kupljena jedna klima.

Središnji državni ured za središnju javnu nabavu nema primitka niti izdataka od financijske imovine i zaduživanja.

**Posebni dio**

Temeljem članka 23. Zakona o ustrojstvu i djelokrugu tijela državne uprave (Narodne novine, broj 85/2020 i 21/2023) Središnji državni ured za središnju javnu nabavu obavlja upravne i stručne poslove koji se odnose na središnju javnu nabavu za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured predsjednika Republike Hrvatske, kao i javne naručitelje uz prethodno donošenje odluke ili zaključka Vlade Republike Hrvatske. Rashodi za plaće, naknade za zaposlene i režijski troškovi izvršavaju se prema planu proračuna za 2025. godinu., a planirani troškovi žalbenih postupaka koji su značajan iznos od 574.800,00 eura umanjuju indeks izvršenja materijalnih rashoda (9,30) jer je najpovoljnija opcija za Središnji državni ured da se isti ne ostvare jer to konkretno znači da nisu podnijete žalbe ili su žalbe uspješno otklonjene tj. nisu bile utemeljene.

**Posebni izvještaji**

Središnji državni ured za središnju javnu nabavu razdjel 028 nema danih jamstava i nema izvršenih plaćanja po protestiranim jamstvima, kao ni zaključenih ugovora o kreditu i zajmu.